கூகுள் மீட்

கூகுள் மீட் (Google Meet) என்பது முன்னர் கேங்கவுட் மீட் என அழைக்கப்பட்டது. இது கூகுள் உருவாக்கிய காணொளி தகவல் தொடர்பு சேவையாகும். இது கூகுள் கேங்கவுட் மற்றும் கூகுள் சாட் எனும் இரண்டு பயன்பாட்டு மென்பொருளுக்கு மாற்றாக உருவாக்கப்பட்டது.

 வரலாறு 
வலது|thumb|150x150px| கூகிள் சந்திப்பின் சின்னம் மார்ச் 2017 முதல் அக்டோபர் 2020 வரை பயன்படுத்தப்பட்டது
பிப்ரவரி 2017இல் அழைப்பு மட்டுமே கொண்ட ஐஓஎஸ் பயன்பாட்டை வெளியிட்ட பிறகு, கூகுள் முறையாக மார்ச் 2017இல் கூகுள் மீட்டை அறிமுகப்படுத்தியது. 30 பங்கேற்பாளர்கள் வரை பங்கேற்கும் வகையில் காணொலி கருத்தரங்கப் பயன்பாடாக இந்த சேவை வெளியிடப்பட்டது. இது கேஙஅவுட்டு நிறுவன நட்பு பதிப்பாக விவரிக்கப்பட்டது. இதன் உலகளாவிய வலைப் பயன்பாடு, ஆண்ட்ராய்டு இயங்குதளம் பயன்பாடு மற்றும் ஐஓஎஸ் பயன்பாட்டுடன் தொடங்கப்பட்டது.

பயன்பாட்டில் உள்ள கேங்அவுட் பயன்பாட்டை மேம்படுத்தக் கூகுள் மீட் பல அம்சங்களை அறிமுகப்படுத்தியிருந்தாலும், பங்கேற்பாளர்களைப் பார்ப்பது மற்றும் ஒரே நேரத்தில் அரட்டை அடிப்பது உள்ளிட்ட சில நிலையான கேங்அவுட் அம்சங்கள் நீக்கப்பட்டன. ஒரு நேரத்தில் அனுமதிக்கப்பட்ட காணொளி ஊட்டங்களின் எண்ணிக்கையும் 8 ஆகக் குறைக்கப்பட்டது (அதே சமயம் 4 வில்லை வரை "வில்லைகள்" தளவமைப்பில் காட்டப்படலாம்). மிகச் சமீபத்தில் தங்கள் நுணொலிப்பேசி பயன்படுத்துபவர்களுக்கு முன்னுரிமை அளிக்கிறது. கூடுதலாக, அரட்டைப் பெட்டி போன்ற அம்சங்கள் காணொளி மீது மேலெழுதும் வகையில் மாற்றப்பட்டன. 2021ஆம் ஆண்டின் முதல் பாதியில் கேங்அவுட் செயல்பாட்டை நிறுத்த திட்டமிடப்பட்டுள்ளது.

கோவிட்-19 பெருந்தொற்று போது, 2020 ஜனவரி மற்றும் ஏப்ரல் மாதங்களுக்கு இடையில் மீட்டின் பயன்பாடு 30 என்ற காரணியாக வளர்ந்தது. ஒரு நாளைக்கு 100 மில்லியன் பயனர்கள் மீட் பயன்படுத்தத் துவங்கினர் (ஏப்ரல் 2020 இறுதி வாரத்தில் ஜூம் குறித்த 200 மில்லியன் தினசரி பயன்பாடுகளுடன் ஒப்பிடுகையில்). கூகுள் செலுத்தப்படாத கணக்குகளுக்கான வழக்கமான 60 நிமிட வரம்பை நிறுத்தியது.

 அம்சங்கள் 
கூகிள் மீட்டின் சிறப்பு அம்சங்கள் பின்வருமாறு:

 720 படவணு வரை இருவழி மற்றும் பல வழி ஒலி மற்றும் காணொளி அழைப்புகள்
 அரட்டை வசதி
 எல்லா பயனர்களுக்கும் இடையே அழைப்பு குறியாக்கம்
 இரைச்சலை ரத்துசெய்யும் ஒலி வடிப்பான்
 காணொளி குறைந்த ஒளி பயன்முறை
 வலை உலாவி மூலம் அல்லது ஆண்ட்ராய்டு அல்லது ஐஓஎஸ் பயன்பாடுகள் மூலம் மீட்டில் சேரும் திறன்
 ஒரே சொடுக்கில் அழைப்புகளுக்குக் கூகிள் காலண்டர் மற்றும் கூகிள் தொடர்பு ஒருங்கிணைப்பு
 ஆவணங்கள், விரிதாள், விளக்கக்காட்சிகள் அல்லது (உலாவியைப் பயன்படுத்தினால்) பிற உலாவி தாவல்களை வழங்கத் திரை பகிர்வு
 அமெரிக்காவில் டயல்-இன் எண்ணைப் பயன்படுத்தி கூட்டங்களுக்கு அழைக்கும் திறன்
 அழைப்பின் போது பயனர்கள் நுழைவை மறுக்கவும் பயனர்களை அகற்றவும் முடியும்.
 கையை உயர்த்துவதற்கும் தாழ்த்துவதற்கும் திறன்
 காணொளி வடிப்பான்கள், விளைவுகள் மற்றும் பெரிதாக்கப்பட்ட இயல்புநிலை பகுதி மறைப்பு. 

கூகுள் மீட் காணொளி, ஒலி வடிவம் மற்றும் தரவு டிரான்ஸ்கோடிங்கிற்கான தனியுரிமை நெறிமுறைகளைப் பயன்படுத்துகிறது. எனினும், கூகுள் நிறுவனம் பெக்சிப் இடையே இயங்குதிறனை வழங்கக் கூகுள் மீட் சிப்/எச்323 கருத்தரங்க உபகரணங்கள் மற்றும் மென்பொருள் சார்ந்த பங்குதாரராக இணைந்துள்ளது.

 கூகுள் பணியிட கணக்குகள் 
கூகுள் பணியிட கணக்குகளைப் பயன்படுத்தும் பயனர்களுக்கான அம்சங்கள் பின்வருமாறு:

 கூகிள் பணியிட துவக்க நிலை அடிப்படை பயனர்களுக்கான அழைப்புக்கு 100 உறுப்பினர்கள் வரையும், கூகுள் பணியிட வணிக பயனர்களுக்கு 150 வரையும், கூகுள் பணியிட நிறுவன பயனர்களுக்கு 250 வரையும் அனுமதி.
 தேர்ந்தெடுக்கப்பட்ட நாடுகளிலிருந்து டயல்-இன் எண்ணைக் கொண்டு கூட்டங்களுக்கு அழைக்கும் திறன். 
 கூகுள் பணியிட நிறுவன பதிப்பு பயனர்களுக்கான கடவுச்சொல் பாதுகாக்கப்பட்ட டயல்-இன் எண்கள்.
 பேச்சுணரி அடிப்படையில் நிகழ் நேர மூடிய தலைப்பு .
 பின்னணி மங்கலான மற்றும் மெய் நிகர் பின்னணிகள்.

மார்ச் 2020இல், கூகுள் பணியிடம் அல்லது கல்விக்கான ஜி சூட் பதிப்புகளைப் பயன்படுத்தும் எவருக்கும் நிறுவன பதிப்பில் உள்ள மேம்பட்ட அம்சங்களைக் கூகுள் தற்காலிகமாக நீட்டித்தது.

தானாக உருவாக்கப்பட்ட மூடிய தலைப்புகளின் நிகழ்நேர மொழிபெயர்ப்புகள் 2021இல் சிறிது நேரம் வர திட்டமிடப்பட்டுள்ளது.

 ஜிமெயில் கணக்குகள் 
மார்ச் 2020இல், கூகுள் தனிப்பட்ட (இலவச) கூகுள் கணக்குகளுக்கு மீட்டை வெளியிட்டது. இலவச மீட் அழைப்பின் மூலம் தனிப்பட்ட ஒருவர் 100 அழைப்புகளை இணைக்கலாம். இந்த வரம்பானது கூகுள் பணியிடத்தில் 250ஆக உள்ளது. ஆனால் இது கேங் அவுட்டில் 25ஆக இருந்தது.

கூகுள் மீட்டுடனான வணிக அழைப்புகளைப்போலன்றி, நுகர்வோர் அழைப்புகள் பதிவு செய்யப்படாது மற்றும் சேமிக்கப்படவில்லை. மேலும் மீட், நுகர்வோர் தரவு விளம்பர இலக்குக்குப் பயன்படுத்தப்படாது என்று கூகிள் கூறுகிறது. கூகுள் மீட்டின் தனியுரிமைக் கொள்கையின் பகுப்பாய்வின் அடிப்படையில், அழைப்புத் தரவு விளம்பர நோக்கங்களுக்காகப் பயன்படுத்தப்படவில்லை எனக் கூறப்பட்டாலும், அழைப்பு காலம், யார் பங்கேற்கிறது மற்றும் பங்கேற்பாளர்களின் இணைய நெறிமுறை முகவரி குறித்த தரவுகளைச் சேகரிக்கும் உரிமையைக் கூகுள் கொண்டுள்ளது.

அழைப்புகளைத் தொடங்க பயனர்கள் கூகிள் கணக்கு மற்றும் கூகிள் பணியிட பயனர்களைப் போலவே, எவரும் ஜிமெயிலிலிருந்து சந்திப்பு அழைப்பைத் தொடங்க முடியும்.

 வன்பொருள் 
மே 2020 இல், அசுசு கூகுள் மீட் உடன் கருத்தரங்க அறை அமைப்புகளில் பயன்படுத்த வடிவமைக்கப்பட்ட காணொளி கருத்தரங்க வன்பொருளை வெளியிட்டது. இதில் "மீட் கணினி அமைப்பு" சிறிய தனிமேசைக் கணினி மற்றும் பிரத்தியேக கேமரா மற்றும் நுணொலிப்பேசி ஆகியவை அடங்கும்.

செப்டம்பர் 15, 2020 அன்று, கூகுள் லெனோவாவுடன் இணைந்து மீட் ஒன்று என்ற தொடரினை வெளியிட்டது. இதில் எட்ஜ் டி.பீ.யுடனான மீட் கணினி அமைப்பு "மிடுக்கான புகைப்படக் கருவி", இரைச்சல் குறைப்புடன் "மிடுக்கான ஒலிப் பட்டை" மற்றும் தொலையுணர்வு கட்டுப்பாட்டுடன் அல்லது தொடுதிரை தேர்வு கூகிள் உதவியாளர் பயன்பாட்டுடன் கூடியது.

 மேலும் காண்க 

 கூகிள் அலோ
 கூகிள் டாக்

 மேற்கோள்கள் 


பகுப்பு:பல்லியக்குதள மென்பொருட்கள்
பகுப்பு:ஆண்ட்ராய்டு மென்பொருட்கள்
பகுப்பு:ஐஓஎஸ் மென்பொருட்கள்